Advertisements Il-bieraħ ħarġet storja fil-Lovin Malta fejn fiha ntqal li Yorgen Fenech bagħat messaġġ jew tkellem ma' persuna feminili fin-neġozju u qalha li Adrian Delia bagħatlu chat message waqt id-dibattitu fil-Parlament dwar 17Black. Ftit minuti wara li Lovin Malta ppubblikat din l-istorja, din ġiet ixxerjata minn Michael Fenech Adami. Verament li l-kumbinazzjonijiet li jiġru fil-kamp Nazzjonalista huma xi ħaġa tal-għaġeb. Infakkar li Michael Fenech Adami ftit tal-jiem ilu tilef vot biex ikun il-president tar-Reġjun taċ-Ċentru kontra s-Sindklu ta' Tas-Sliema, Anthony Chircop. Fuq dan kont ktibt artiklu separat. Fuq kollox, nista' nżid li għadu kif sar survey intern fil-Partit Nazzjonalista fejn wera li ħuh Beppe mhu sejjer xejn tajjeb fuq id-distrett ta' Birkirkara. Dan żied il-paniku fost ta' Repubblika u sħabhom. Fuq livell politiku, ħafna qed jaraw din l-istorja bħala ritaljazzjoni kontra Adrian Delia għaliex qed ikompli javvanza fuq id-distrett ta' Birkirkara u għalhekk qed isir użu minn tfigħ ta' tajn kontra tiegħu biex jitkisser politikament anki fuq dan id-distrett. Fuq kollox ftit wara li ħarġet din l-istorja minn Lovin Malta, Repubblika kienet pronta ħarġet stqarrija fejn talbet għar-reżenja ta' Adrian Delia jekk din l-istorja hija minnha. Ifakkar li Adrian Delia ċaħad kategorikament l-istorja ppubblikata minn Lovin Malta.